**Sosial handlingsplan for Tinntjønn skole, skoleåret 2022-2023**

**Involvering av elever og foresatte**

Skolen skal involvere elevråd og skolemiljøutvalg i arbeidet med å lage sosial handlingsplan.

**Mål, delmål og tegn på god praksis**

Skolene i Kristiansand har et felles mål: *Alle barn og unge opplever at de er inkludert i fellesskapet*.

Kap 4.2 i «Veileder for trygt og godt skolemiljø i Kristiansand» beskriver 5 forskningsbaserte faktorer som er viktige for elevenes trivsel på skolen: skolekultur, skoleledelse, relasjonsbasert klasseledelse, elev-elevrelasjoner og samarbeid med foresatte. Med utgangspunkt i disse 5 faktorene og skolens særpreg og utfordringer (for eksempel informasjon som er kommet fram i undersøkelser), skal skolen lage delmål for skolemiljøet; minimum ett delmål for hver faktor. Deretter skal skolen konkretisere hva som vil være tegn på god praksis for å nå de ulike delmålene. For at arbeidet skal kunne evalueres og justeres underveis, skal tegnene være så konkrete og målbare at det er mulig å svare ja eller nei på om det er slik på skolen i dag.

|  |  |  |
| --- | --- | --- |
| **Faktor** | **Delmål (med begrunnelse)** | **Tegn på god praksis** |
| **Skolekultur** | Det skal fokuseres mer på innsats og personlig forbedring framfor karaktersatte resultater. Dette fordi Tinntjønn skole tror at de beste resultatene oppnår vi ved å være mer prosessorienterte enn resultatorienterte. | Vi gir muntlig og skriftlig tilbakemelding på elevenes arbeidsprosess, samt tilbake- og framovermeldinger på ferdige resultater, både med og uten karakterer. |
| Vi driver med samarbeidslæring i alle klasserom (dybdelæring). |
| Vi gjennomfører aktiviteter i grupper/klasser/felles hvor aktiviteten er i fokus, og hvor det ikke gis karakter. |
| **Skoleledelse** | Skoleledelsen skal vise anerkjennelse og respekt overfor alle elever, foresatte og ansatte. Dette fordi både elever, foresatte og ansatte har behov for å føle seg inkludert og bli tatt på alvor. | Henvendelser til ledelsen tas på alvor og behandles med anerkjennelse og respekt. |
| Rektor, helsesykepleier, sosiallærer/spes.ped.koordinator og avdelingsledere har ukentlige møter om elever. |
| Rektor tar ansvar for gjennomgang og opplæring knyttet til Opplæringsloven §9a i elevråd, FAU og personalet. |
| **Relasjonsbasert klasseledelse (voksen-elevrelasjoner)** | Alle ansatte vektlegger å opparbeide en trygg og god relasjon til elevene. Det er naturlig at noen elever opplever en tettere relasjon til enkelte ansatte. Likevel skal alle elever oppleve at de har minst en voksenperson de trygt kan henvende seg til i skoletiden, og alle elever skal oppleve seg respektert av alle ansatte. | Ansatte jobber for å bli kjent med elevene, slik at deres ulike styrker kan komme fram i skolehverdagen |
|
| Faglærerne benytter seg av varierte læringsaktiviteter hvor ulike former for kompetanse kan komme til uttrykk. |
| Kontaktlærere er tett på, har kunnskap om og følger opp særskilt sårbare elever i skolemiljøsaker. |
| For enkeltelever legges det ekstra til rette for å opparbeide en trygg relasjon til noen få ansatte. Dette kan gjøres både ved å trygge inne i klasserommet, samt ved aktiviteter utenfor klasserommet. |
| **Elev-elevrelasjoner** | Alle elever skal oppleve å ha en god og trygg relasjon til minst én medelev, og alle skal føle seg inkludert i sin klasse. Dette fordi elever skal kjenne at det er trygt og godt å være på skolen, og fordi det kan føre til psykisk uhelse om elever ikke har disse relasjonene i skoletiden. | Kontaktlærer gjennomfører minst en elevsamtale med alle elever hvert halvår. |
| Elevrelasjoner er et tema i klassens time. |
| Kontaktlærer går gjennom fokusreglene i starten av skoleåret, og repeterer disse jevnlig. |
| Månedens sosiale regler henges opp i fellesarealer og skrives på arbeidsplanen. |
| Det gjennomføres teambuilding og classbuilding i alle klasser hver uke. |
| **Samarbeid med foresatte** | Foresatte opplever seg inkludert i skolehverdagen, og de opplever at deres stemme vektlegges i skolens planer. Dette fordi de foresatte har en sterk påvirkningskraft knyttet til elevenes opplevelse av skolen som helhet, og av barnets inkludering. | Skolen gjennomfører og Samarbeidsutvalgsmøter (SU) og Skolemiljøutvalgsmøter (SMU) og starter opp Foreldrenes arbeidsutvalg (FAU) |
| Kontaktlærer gjennomfører utviklingssamtale med foresatte hvert halvår. |
| Foresatte får informasjon om hendelser fra skolehverdagen som det er viktig at de kjenner til for å kunne følge opp sitt barn på best mulig måte. |
|
| Foresatte opplever at deres henvendelser til skolen tas på alvor, og at saker knyttet til §9a responderes på innen fristen og jobbes med på en fornuftig måte. |

**Trivselstiltak og skolens kjerneverdier**

For å nå målet om at alle barn og unge opplever seg inkludert i fellesskapet, skal skolen ha trivselstiltak i tråd med tegnene på god praksis. Trivselstiltakene skal være preget av skolens 4 kjerneverdier; likeverd, anerkjennelse, deltakelse og tilhørighet. Det er de voksnes ansvar å bygge en god kultur for og sammen med elevene. I trygge rammer må alle elever få mulighet til å øve på å sette ord på og håndtere sine egne følelser, relasjoner og handlingsmønstre. De skal lære å sette grenser og respektere andres, utvikle et positivt selvbilde og delta i et faglig og sosialt fellesskap som gir tilhørighet. Trivselstiltakene skal bidra til en slik utvikling og tilhørighet hos elevene. I arbeidet med å lage trivselstiltak skal skolen ha et særlig fokus på hvordan særskilt sårbare elever kan kjenne seg inkludert i fellesskapet.

**Årshjul trivselstiltak**

|  |  |  |  |
| --- | --- | --- | --- |
| **Når**  | **Hva**  | **For hvem** (trinn) | **Ansvarlig**  |
| Onsdag 31.08-22. | Triatlon | Alle, samlet | Irene B. Ø. Arnevik |
| Høsten 2022 (01.11.22) og våren 2023 | Foreldrefrokost | Alle, samlet | Tonje A. H. Thorbjørnsen |
| Torsdag 16.02.23 | Valentinsfest | Alle, samlet | Avdelingsleder 9.trinn |
| En time annenhver uke | Klassens time | Alle, klassevis | Kontaktlærere |
| Ca. annenhver uke | Elevråd | To elevrepresentanter fra hver klasse. | Jon Vemund Heggem/ Bent Svendsen |
| 3-4 ganger per år | Den kulturelle skolesekken | Varierer ut fra hvordan DKS arrangerer det. | Anne May Ribe |
| Sept-des 2022 | Vanlig, men vondt | 8-12 elever på 9.trinn | Hans Christian Jakobsen og Tonje A. H. Thorbjørnsen |
| Oppstart uke 49 | MiniRisk | Enkeltelever fra alle trinn | Lise Aaraas (helsesykepleier) og Wenche Severinsen |
| Etter behov | Jentegrupper og guttegrupper | Varierer ut fra behov | Kontaktlærere i samarbeid med helsesykepleier og KUP |
| Januar 2023 (20.01.23) | Nyttårsball med Tangvall skole, (foreldrestyrt arrangement) | 10.trinn | Sosiallærer + foresatte |
| Vår 2023 (uke 9) | Hovden-tur | 9.trinn | Karl Eirik Jåtun |
| Gjennom hele året | Turer i nærmiljøet | Alle, klassevis | Kontaktlærere |
| Høst 2022 og vår 2023 | Elevundersøkelsen | Alle  | Bent Svendsen |
| Høst 2022 og vår 2023 | Lokal mobbeundersøkelse | Alle | Bent Svendsen |
| 10 minutter før skolestart, alle friminutt og ved bussen etter skoletid. | Inspeksjonsplan med minst tre voksne ute. Pedagoger, fagarbeidere og assistenter | Alle | Lena Skagestad |
| Hver uke | Trinnmøte hvor lærere og fagarbeidere/ assistenter deltar. | Alle, trinnvis | Lena Skagestad og Bent Svendsen |
| Hver uke | Koordineringsmøter hvor ledelsen, sosiallærer, rådgiver og helsesykepleier deltar. 5-6 ganger i året gjøres møtet om til et ressursmøte hvor PPT deltar. | Bygger på informasjon fra trinnmøter og informasjon som møtedeltakerne har fått fra ansatte, foresatte eller elever. | Lena Skagestad og Tonje A. H. Thorbjørnsen |

|  |
| --- |
| **Særskilt sårbare elever** |
| Beskriv hvordan skolen legger til rette for at særskilt sårbare elever skal oppleve at de er inkludert i fellesskapet i de forskjellige trivselstiltakene:Tinntjønn skole er oppmerksomme på særskilt sårbare elever. Disse tas opp både på trinnmøter og i koordinerings-/ressursmøter. Både innenfor den ordinære undervisningen, og i mer spesielle aktiviteter, har voksenpersoner fokus på disse elevene. På bakgrunn av aktivitetene, legges det til rette for tilrettelagte oppgaver, sånn at alle føler seg inkludert. Eksempler kan være å stå på post under triatlon, hjelpe til i kiosken på valentinsfesten, reise hjem etter to netter på Hoventuren o.l. Mange fagarbeidere og assistenter gjør en kjempejobb ved å følge tett opp både i og utenfor klasserommet, slik at disse elevene skal oppleve mestring og inkludering. |

**Evaluering**

Med utgangspunkt i elevsamtaler, utviklingssamtaler, klassetrivselsundersøkelser, elevundersøkelsen og informasjon som kommer fram i skolens råd og utvalg, skal skolen hvert år i mai evaluere og justere den sosiale handlingsplanen. Dette skal gjøres i samråd med elevråd, skolemiljøutvalg og FAU.

1. Status for delmål og tegn på god praksis – hvordan er det på skolen vår nå sammenlignet med i fjor?
2. Skal vi videreføre delmål og tegn på god praksis eller bør de justeres?
3. Fører trivselstiltakene oss nærmere målet?
4. Må noen av trivselstiltakene endres eller avsluttes?
5. Finnes det trivselstiltak som gjør oss bedre egnet til å nå målet?